Беларуская партыя працоўных

Беларуская партыя працоўных — незарэгістраваная палітычная партыя ў Беларусі. Стварэнне пачалося ў 2004 годзе членамі ліквідаванай Беларускай партыі працы, у 2009 годзе арганізацыйнаму камітэту адмовілі ў рэгістрацыі партыі. Знаходзіцца ў апазіцыі да рэжыму Лукашэнкі.

 Мэты 
Пабудова ў Рэспубліцы Беларусь дэмакратычнага грамадзянскага грамадства і стварэнне прававой дзяржавы на прынцыпах духоўнай, палітычнай і эканамічнай свабоды чалавека, дабрабыту, маральнасці, сацыяльнай справядлівасці і згоды грамадзян.

 Гісторыя 
Працэс стварэння партыі пачаўся ў 2004 годзе пасля ліквідацыі Беларускай партыі працы. Міністэрства юстыцыі Рэспублікі Беларусь абвінаваціла гэту партыю ў сістэматычным парушэнні Грамадзянскага кодэкса, Закона "Аб палітычных партыях" і ўласнага статуту.

26 ліпеня 2009 года адбыўся ўстаноўчы з’езд партыі, у якім удзельнічала 65 дэлегатаў з усіх абласцей Беларусі. Старшынёй быў абраны Аляксандр Бухвостаў, намеснікамі старшыні — Мікалай Пахабаў і Андрэй Еўдакімовіч. На з’ездзе таксама былі прыняты праграма і статут БПП. 20 кастрычніка 2009 года Міністэрства юстыцыі Рэспублікі Беларусь адмовіла партыі ў рэгістрацыі, бо «фактычная колькасць заснавальнікаў меншая за мінімальна дапушчальную колькасць, неабходную для стварэння палітычнай партыі».

На прэзідэнцкіх выбарах 2015 года аргкамітэт партыі падтрымаў кандыдатуру С. Калякіна ад партыі левых «Справядлівы свет».

Катэгорыя:Палітычныя партыі Беларусі